ชงตั้งกองทุนซื้อโรงแรมสกัดต่างชาติช็อป
นายสุพันธุ์ มงคลสุธี ประธานสภาอุตสาหกรรมแห่งประเทศไทย (ส.อ.ท.) เปิดเผยว่า ส.อ.ท.ได้หารือร่วมกับนายสมคิด จาตุศรีพิทักษ์ รองนายกรัฐมนตรี ถึงปัญหาสถานการณ์โรงแรมของผู้ประกอบการไทย ได้รับผลกระทบจากการแพร่ระบาดของโรคโควิด-19 ทำให้ทยอยปิดกิจการชั่วคราว บางแห่งรับสภาพภาระการขาดทุนไม่ไหว เริ่มมีแนวคิดขายกิจการ จึงได้เสนอตั้งคณะทำงาน เพื่อพิจารณาแก้ปัญหาโรงแรมที่ได้รับผลกระทบจากโรคโควิด -19 ขึ้นมา มาจากหลายภาคส่วน เช่น สภาอุตสาหกรรมท่องเที่ยวแห่งประเทศไทย สภาธุรกิจตลาดทุนไทย สถาบันการเงิน ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) ธนาคารเพื่อการส่งออกและนำเข้าแห่งประเทศไทย (เอ็กซิมแบงก์) เนื่องจากกังวลว่าผู้ประกอบการไทยบางราย จะขายให้กับนักลงทุนต่างชาติในราคาต่ำ และต่อไปนักลงทุนต่างชาติอาจหันมาจ้างแรงงานประเทศตัวเองมากกว่าคนไทยอย่างไรก็ตาม ขณะนี้หลายๆฝ่ายเริ่มกังวลว่า เจ้าของโรงแรมไทยที่เริ่มรับสภาพการขาดทุนไม่ไหว จะยอมขายกิจการโรงแรมในราคาที่ถูกให้กับนักลงทุนต่างชาติ ที่อาศัยช่วงวิกฤติโรคโควิด-19 กดราคาซื้อโรงแรม ได้ทั้งกิจการโรงแรม ได้เป็นเจ้าของที่ดินทำเลสวยๆอีกด้วย เพราะส่วนใหญ่ทำเลพื้นที่ตั้งโรงแรมจะอยู่ในทำเลดี ที่ผ่านมามีกระแสข่าว คนต่างชาติกว้านซื้อโรงแรมไทย โดยใช้นอมินีคนไทยเข้ามาซื้อแทน เพราะกฎหมายไทยยังไม่เปิดให้ต่างชาติมาเข้าถือหุ้นเกิน 49% อีกประเด็นที่น่ากังวลต่อไปเจ้าของโรงแรมต่างชาติอาจเน้นการจ้างงานคนในประเทศตัวเองมากขึ้น ทำให้แรงงานไทยเสียโอกาสได้ล่าสุด ได้ประชุมคณะทำงานครั้งแรก ได้ข้อสรุป เพื่อนำไปพิจารณาแนวทางความเป็นไปได้ต่อไปว่า ส.อ.ท.จะยื่นข้อเสนอให้โรงแรมไทย โดยเฉพาะที่เป็นเอสเอ็มอี มีขนาดห้องพักไม่เกิน 200 ห้อง ที่ต้องการรับความช่วยเหลือ แจ้งความประสงค์เข้ามา เพื่อเปิดให้กองทุนรวมตราสารทุน หรืออิควิตี้ฟันด์ ที่สนใจลงทุนกิจการโรงแรม เข้ามาลงทุน ส่วนหนึ่งผู้ประกอบการไทยจะได้รับการถ่ายทอดประสบการณ์การบริหารงานด้วย โดยการเข้ามาซื้อหุ้นดังกล่าวจะกำหนดเงื่อนไขไว้ เช่น ให้ซื้อหุ้นได้ไม่เกิน 75% กำหนดระยะเวลาการถือหุ้น เพื่อเปิดโอกาสให้ผู้ประกอบการรายเดิม เข้ามาซื้อหุ้นคืนได้ เช่น 5-7 ปี ทั้งหมดนี้เป็นเพียงแนวคิดเบื้องต้นเท่านั้น ต้องนำข้อเสนอจากคณะทำงานที่จะมานำเสนอในที่ประชุมครั้งหน้า เพื่อหาข้อสรุปต่อไป.
ส.อ.ท.ได้หารือร่วมกับนายสมคิด จาตุศรีพิทักษ์ รองนายกรัฐมนตรี ถึงปัญหาสถานการณ์โรงแรมของผู้ประกอบการไทย ได้รับผลกระทบจากการแพร่ระบาดของโรคโควิด-19 ทำให้ทยอยปิดกิจการชั่วคราว
เศรษฐกิจ,ผลกระทบโควิด-19,ส.อ.ท.,ธุรกิจโรงแรม,ขายกิจการโรงแรม,เจ้าของโรงแรมต่างชาติ,ข่าววันนี้,ข่าวทั่วไป